GiliGold/VAD_KnessetCorpus huggingface dataset:
עמרם מצנע: האנשים שעושים את השכר כל חודש הם לא יודעים - - -
שלי יחימוביץ': "אופק חדש" הולדתו בחטא.
עמרם מצנע: הולדתו לא בחטא.
תמר זנדברג: אפשר לשמוע את תשובת משרד החינוך על זה.
עמרם מצנע: איזו תשובה את רוצה?
עמרם מצנע: לא תקבלי.
תמר זנדברג: איך זה קרה שהעבירו אותם באופן חד-צדדי?
תמר זנדברג: היא חתמה על משהו והעבירו אותה למסלול אחר על דעת עצמם.
תמר זנדברג: זה לא מקרה פרטני.
עמרם מצנע: תמר, את לא תקבלי תשובה.
עמרם מצנע: לא תקבלי תשובה, כי היא לא יודעת מה להגיד לך.
שלי יחימוביץ': אנחנו יכולים לקבל חוות דעת של היועצת המשפטית?
שלי יחימוביץ': עלו כאן במהלך הדיון הרבה סוגיות משפטיות.
<קריאה: כשמירב תבדוק את כל הדברים מבחינה משפטית, אני אומר לך שהיא תופתע.
עמרם מצנע: תמר לא תקבלי תשובה כי היא לא יודעת מה לענות לך.
תמר זנדברג: שתגיד, שתגיד משהו.
תמר זנדברג: המקרים האלה מוכרים לכם?
<אריאלה טוקר: דבר ראשון, במעבר בין עולם ישן ל"אופק חדש" יש טעויות.
<שירי גולצאקר: אבל לא עברנו.
תמר זנדברג: כל אלה שנחתם איתם משהו נכנסו ל"אופק חדש" ואחר כך החוזה שלהם שונה באופן חד-צדדי.
<אריאלה טוקר: אני לא מכירה.
תמר זנדברג: את לא מכירה אף אחד כזה?
<אריאלה טוקר: שוב, אני - - -
תמר זנדברג: הנה שתיים, נעים מאוד.
תמר זנדברג: תשמעי, יש - - -
עמרם מצנע: אני מבקש לסכם.
<אריאלה טוקר: אני מבקשת להתייחס למה שאתה אומר.
<אריאלה טוקר: המנכ"לית, נכון להיום, מובילה תהליך שלם של שיפור השירות בתוך המשרד שכולל תוספת אנשים כדי שיעבדו מול אותו ציבור מורים.
תמר זנדברג: את אומרת כאן לפרוטוקול, שלא מוכר לך שום מקרה שבו מורים חתמו על חוזה העסקה מסוים בתוך "אופק חדש" ועכשיו בטעות הזאת, כביכול, שונו להם הצדדים באופן חד-צדדי לאורך זמן.
תמר זנדברג: את אומרת לפרוטוקול שאת לא מכירה אף מקרה כזה?
<אריאלה טוקר: אני לא עובדת כוח אדם בהוראה.
<אריאלה טוקר: היא אמרה שהיא חתמה מול כוח אדם בהוראה, זו היחידה של כוח אדם.
<אריאלה טוקר: אני חשבת המשרד - - -
תמר זנדברג: מה זאת אומרת, אבל את משלמת את המשכורות?
<מרדכי אלישע: היא צודקת, היא לא מכירה תהליכים.
<מרדכי אלישע: היא אחראית על חשבי השכר.
<מרדכי אלישע: בכל מחוז יש חשב שכר.
<מרדכי אלישע: השם שהיא ציינה דלית.
<מרדכי אלישע: היא המנחה המקצועית, אבל היא לא יושבת - - -
תמר זנדברג: אבל קרה כאן משבר במשרד שלכם.
תמר זנדברג: את משלמת את השכר של כוח אדם, לא?
עמרם מצנע: סליחה, אתם לא צריכים לסבול.
עמרם מצנע: אני מבקש לסכם את הדיון.
עמרם מצנע: אנחנו מהעז הזאת לא נוציא יותר חלב.
שלי יחימוביץ': דווקא נראה לי שאפשר להוציא הרבה חלב.
עמרם מצנע: בדיון מיצנו.
עמרם מצנע: שאלות שאין להם תשובות לא נקבל תשובות יותר טובות.
עמרם מצנע: בטבעי אני גם לא אוהב להתגולל על עובדים שהם עובדים של המדינה.
תמר זנדברג: אני רוצה לדעת, קרה פה משהו.
עמרם מצנע: את רוצה לדעת אבל לא תדעי.
עמרם מצנע: היא לא יכולה לתת לך תשובה, היא אמרה לך את זה.
תמר זנדברג: אבל זה לא עניין שלה.
עמרם מצנע: אני מסכים אתך שזה לא עניין שלה.
עמרם מצנע: אני מבקש לומר את הדברים הבאים.
עמרם מצנע: אני באמת שמח שהעליתם את הדיון לסדר היום.
עמרם מצנע: אני מודה שעם כל הביקורת שיש לי על משרד החינוך בתחום של טיפול בכוח אדם לא הייתי ער לעומק הבעיה ולעומק הדוגמאות שקיבלנו כאן מהמורים שהופיעו.
עמרם מצנע: ועדת החינוך בכלל וחברי הכנסת בפרט, אנחנו גם הפה שלכם וגם האוזניים.
עמרם מצנע: בשביל זה התכנסנו.
עמרם מצנע: בדיוק זה תפקידנו לשמוע ולהבין עוולות שנעשות.
עמרם מצנע: לנסות לתקן ולהתמודד איתן בסוגיות העקרוניות.
עמרם מצנע: הדוגמאות הפרטיות שהבאתם מחייבות דיון פרטני.
עמרם מצנע: אני מבקש שוב גם מההסתדרות וגם ממשרד החינוך לקחת את הטלפונים ואת הכתובות.
עמרם מצנע: לפחות את הדוגמאות שעלו כאן לבדוק אותן לעמוק.
עמרם מצנע: אני מבקש לקבל כאן התייחסות לנקודות שעלו כאן.
עמרם מצנע: מעניין אותנו להבין.
עמרם מצנע: אני לא רוצה לחזור על העניינים העקרוניים שעלו.
שלי יחימוביץ': מר מצנע מילה ברשותך.
שלי יחימוביץ': יושבים כאן אנשים עם כושר ביטוי, נגישות.
שלי יחימוביץ': על השניים שיושבים פה יש 200 שלא יודעים לדבר.
עמרם מצנע: שלי, אני בסיכום.
עמרם מצנע: אין לי ספק שכאן יש שתי דוגמאות ואני תכף אתייחס לכל ה-500.
עמרם מצנע: תאפשרי לי לסכם.
עמרם מצנע: הדבר השני שאני מבקש לומר, אני אמרתי אותו ואני חוזר ואומר אותו שוב גם לסיכום.
עמרם מצנע: אני אומר לכם, כל מערכת הטיפול בהסכמי עבודה, בשכר, בתנאי השירות של המורים במדינת ישראל הוא מתחת לכל ביקורת.
עמרם מצנע: יש לזה אלף סיבות, אף אחת לא מצדיקה.
עמרם מצנע: עולים כאן כל כך הרבה סיפורים וכל כך הרבה דוגמאות בכל התחומים ולא רק בנושא שכר.
עמרם מצנע: זה ממש מחייב שידוד מערכות וטיפול אחר.
עמרם מצנע: גם הדוגמאות ששמענו, כשמתקשרים למשרד המחוזי ומקבלים תשובות ועד שמקבלים.
עמרם מצנע: זה סוג של דבר שצריך להיות שירות ישיר ומידי גם בשעות שירות שהן לא שעות העבודה של המורים.
עמרם מצנע: צריך להיות משרד בכל מחוז, בכל מקום בארץ בו משרד החינוך מטפל בדברים האלה.
עמרם מצנע: משרד למורים שיכולים לבוא, לשבת, להסביר ולראות ולהתלונן.
עמרם מצנע: זה לא קיים.
<אריאלה טוקר: שעות קבלת קהל - - -
עמרם מצנע: זה לא קיים, אני אומר לך את זה.
עמרם מצנע: אם זה קיים זה לא מתבצע.
עמרם מצנע: הדבר הבא, אני פונה למשרד החינוך ולחשב הכללי להקפיא את כל מהלך הטיפול בחובות של אותם כ-500 מורים, להקפיא את הכול ולא רק את אלה שמעל 10,000 שקל.
עמרם מצנע: להקפיא ולעסוק יחד עם הסתדרות המורים ויחד אתכם למצוא את הדרך איך מטפלים בזה בצורה נכונה ושיטתית.
עמרם מצנע: אני פונה גם אליכם שתקבלו כל מורה ומורה שחייב כסף ושתטפלו בו בצורה פרטנית.
עמרם מצנע: 500 מורים על 5-6 מחוזות, או יותר אם לוקחים את המחוזות הפונקציונליות, זה בהחלט אפשרי.
עמרם מצנע: עם כל מורה ומורה צריך לשבת ולראות האם באמת יש חוב, על מה החוב ואיך פורסים אותו בפריסה הכי רחבה שיש.
עמרם מצנע: מורה שעבד את השעות, אגב לזה יש פסיקות בבתי דין לעבודה מכאן עד להודעה חדשה, עובד שעבד גם אם הוא לא היה צריך לעבוד וגם אם בהסכם לא מופיע, חייבים להחזיר לו את השכר עבור השעות שהוא עבד.
עמרם מצנע: המעסיק, במקרים האלה היו מעסיקים פרטיים ובטח כמו מעסיקים ציבוריים, אם הוא עבד ומישהו בטעות נתן לו מכל סיבה שהיא הוראה לעבוד, אם הוא עבד וביצע את העבודה חייבים להחזיר לו את זה.
עמרם מצנע: אני מבקש את הייעוץ המשפטי של משרד החינוך גם כן להיכנס לעובי הקורה ולתת לנו התייחסות מבחינה משפטית מה מותר ומה אסור במהלך גביית החובות.
עמרם מצנע: אני מבקש להזכיר, הטעות היא לא רק ל-500, היא 8,500.
עמרם מצנע: גם טעות חיובית היא תקלה.
עמרם מצנע: לפחות כשהמשרד חייב הוא מחזיר.
עמרם מצנע: אני יודע שהוקצו 40 מיליון שקל כדי לשלם לכל מי שלא חישבו את שכרו בצורה נכונה.
עמרם מצנע: אבל הטעות היא לכאן ולכאן וחומרתן היא באותה מידה.
שלי יחימוביץ': למה לא להשתמש גם ביעוץ המשפטי של הוועדה?
עמרם מצנע: אני אשתמש, זו החלטה שלי.
עמרם מצנע: אני לא צריך לכתוב את זה בסיכום.
עמרם מצנע: רק הייעוץ המשפטי של משרד החינוך יכול לתת תשובות.
עמרם מצנע: אגב, הממונה על השכר יכול לתת תשובות רציניות לשאלות שעלו פה.
עמרם מצנע: ראשית אמרתי, למי שעבד את השעות ויש הוכחה שהוא עבד את השעות, הלא המנהלת בית הספר מקיימת רישום.
עמרם מצנע: החדירה לתכניות גמל נראית לי בלתי חוקית, בלתי אפשרית ומשונה ביותר.
עמרם מצנע: כמובן היכולת ההידברות של המשרד עם המורים באופן ספציפי אינדיבידואלי לכל נושא ונושא.
עמרם מצנע: בסופו של דבר עלו פה גם הרבה מאוד דברים שקשורים בכלל לשכר המורים ללא קשר למציאות שנקלענו אליה.
עמרם מצנע: את זה אנחנו יודעים.
עמרם מצנע: אנחנו עוסקים בזה לא מעט.
עמרם מצנע: השכר הוא בהחלט שכר מביש גם למורים מתחילים וגם למורים שצוברים ותק.
עמרם מצנע: אנחנו בוועדה נמשיך כמובן ללחוץ, לטפל ולדרוש מתן שכר ויצרת מעמד למורה במדינת ישראל שהוא באמת ראוי להם.
עמרם מצנע: עכשיו היינו אמורים לדון בהצעת חוק הגנה על זכויות אומנים במוזיקה.
עמרם מצנע: כרגע אנחנו דוחים את זה עד שלא נקבל אישור של יושב-ראש הכנסת לעריכת הדיון.
עמרם מצנע: אני אומר עוד דבר, עכשיו בכנסת אין כבר אופוזיציה-קואליציה, יש את הגוש הימני ויש את גוש המרכז והשמאל.
עמרם מצנע: לצורך העניין אני קורא לו "גוש שמאל", אבל כדי לא להעליב את חלק מהשמאלנים שלא אוהבים שקוראים להם "מרכז", אני אומר "מרכז ושמאל".
עמרם מצנע: ולפי זה מחליטים היום בהצבעות.
עמרם מצנע: בלי הסכמה בין שני הגושים הנערכים להתגוששות, לא יעבור שום דבר, לא בקריאה ראשונה ולא בקריאה שנייה ושלישית.
עמרם מצנע: לכן אני אומר שצריך לבדוק כרגע, כי כבר נערכים לי, גם לחוק הזה, לפי הגושים, ולכן אי אפשר יהיה להעביר חוקים בלי הסכמה.
עמרם מצנע: מאחר שגם אי אפשר כרגע לקיים דיון, כרגע הדיון לא מתקיים.
עמרם מצנע: בהסכמה עם יושב-ראש הכנסת נקבע לו מועד אחר.
<קריאה: זה יהיה היום או בעתיד?
דב חנין: ננסה לתאם.
עמרם מצנע: תודה רבה לכל מי שבא ממרחקים ושמח או עצוב על ההחלטה.
<קריאה: מה עם הצדק?
עמרם מצנע: צדק זה דבר לא אבסולוטי.
עמרם מצנע: שלום לכולם, אנחנו פותחים ישיבה להכנה לקריאה ראשונה של הצעת חוק איסור אלימות בספורט (תיקון – עבירה הקשורה לספורט – נסיבות מחמירות.
עמרם מצנע: יש שתי הצעות חוק פרטיות, האחת של יואל רזבוזוב, שלי, של עדי קול, יוני שטבון ורוברט אילטוב.
עמרם מצנע: ההצעה השנייה היא של גילה גמליאל ויחיאל חיליק בר.
עמרם מצנע: באישור שתי הצעות החוק הפרטיות בקריאה טרומית הסכימו המציעים להמתין לחוק ממשלתי.
עמרם מצנע: מפאת המציאות המתחדשת, שבה הכנסת עומדת להיות מפוזרת, אנחנו רוצים לקדם את החוק, לפחות כדי שיעבור קריאה ראשונה במליאה, כי אז הוא מקבל מעמד לכנסת הבאה.
עמרם מצנע: המציעים לא חוזרים בהם מההסכמה ואנחנו רוצים להעביר בקריאה ראשונה, עם תיקונים אם יש צורך.
עמרם מצנע: זה בהחלט לא גמר החקיקה ולכן כל תיקון וכל תוספת וכל נוסח מחודש יוכל לעלות כמובן בהכנה לקריאה שנייה ושלישית, אם וכאשר היא תהיה.
עמרם מצנע: כל המטרה כאן היא לקדם את החוק לכך שיהיה לו מעמד, אחרת הוא הולך לפח של ההיסטוריה.
עמרם מצנע: אני מבין שיש דברים שאתם רוצים להכניס פנימה, נכון?
עמרם מצנע: אז בואו נשמע.
עמרם מצנע: רשות הספורט, בבקשה.
<אורי שפר: אני מבקש מעו"ד מירב כהן, מהלשכה המשפטית ממשרדנו, לעדכן ולהביא את הדברים.
מירב כהן: שלום, אדוני היושב ראש.
מירב כהן: כמו שהתחלת להגיד, בבהילות שבה אנחנו זומנו לוועדה היום לא ניתנה לנו שהות מספקת לפרסם תזכיר ולהגיע איתו לוועדת שרים לחקיקה.
מירב כהן: ביקשנו להניח על השולחן נוסח של הצעת חוק ממשלתית, אני מניחה שזה לפניכם.
עמרם מצנע: כן, יש לי את זה.
מירב כהן: אני לא מקריאה אותו, אני רק מבקשת להוסיף שלכשיונח הנוסח לקריאה ראשונה, יש לנו הערות שאנחנו מבקשים שהן יופיעו בו.
מירב כהן: העמדה המקצועית שלנו, שכרגע אנחנו מבקשים שתופיע בנוסח שיועלה, היא: אנחנו סבורים שיש להחמיר את הענישה על כניסה אסורה לשדה המשחק, כאמור בסעיף 16 לחוק, לשלוש שנים ולכל הפחות לשנתיים מאסר.
מירב כהן: אנחנו סבורים שיש להצמיד לזה עונש של הרחקה לצמיתות או לשבע שנים לכל הפחות.
מירב כהן: בנוסף, אנחנו רוצים לבקש להרחיב את סמכותו של קצין משטרה להרחקה או להגבלה ל-120 יום ולכל הפחות 90 יום לעומת מה שקיים היום בחוק, שזה 30 יום.
מירב כהן: אנחנו מבקשים שהדברים האלה יועלו לדיון לקראת קריאה שנייה ושלישית ואנחנו שומרים את הזכות שלנו להעיר לגביהם.
עמרם מצנע: אנחנו יכולים לאמץ?
<מירב ישראלי: אנחנו יכולים כי זה בין טרומית לראשונה.
יואל רזבוזוב: שמעתי ואין לי התנגדות.
יואל רזבוזוב: כל מה שאנחנו עושים לטובת הספורט - ואני באמת מעריך את הישיבה הזאת ביום הזה.
יואל רזבוזוב: כולנו התכנסנו לטובת הספורט – וכל סעיף שייטיב עם הספורט ויהיה נגד אלימות, אני בעד.
<מירב ישראלי: כדאי לקרוא את ההצעה.
עמרם מצנע: אני מבין שמבחינה פורמלית זה לא נחשב להצעת ממשלה, כי הם לא יכולים.
עמרם מצנע: אבל זו תהיה ההצעה הפרטית - - -
<מירב ישראלי: ההצעה הפרטית שתתפרסם לקריאה ראשונה.
יעקב פרי: אנחנו נצרף לזה דברי הסבר, על מנת שזה יודפס בכחול.
<מירב ישראלי: כמובן שאני לא מתחייבת לקבל את דברי ההסבר שלכם כפי שהם, אבל אני אשמח לקבל.
עמרם מצנע: אנחנו נוטים לקבל את המלצותיכם.
<מירב ישראלי: אני אשב עם הנסחית שלנו כמובן.
יואל רזבוזוב: רק שמבחינת הזמנים, יש לנו עד יום שני להגיש.
עמרם מצנע: תכף נאשר את זה ואז צריך להכין את זה ליום שני.
<גבריאלה פיסמן: אם אנחנו יכולים בכמה מילים לפרט מה חשבנו שנכון לכלול בהצעה הממשלתית.
עמרם מצנע: את מסתכלת על ה-non paper של הממשלה?
<גבריאלה פיסמן: כן, ההצעה של הממשלה.
<גבריאלה פיסמן: הדברים שציינה מירב כהן מהייעוץ המשפטי של משרד הספורט עדיין טעונים ליבון.
<גבריאלה פיסמן: בכל אופן, יש הסכמה לגבי הדברים שמפורטים לפניכם, ואני רוצה לציין מה המרכיבים שלהם: יש כאן הרחבה של סמכות הרחקה מינהלית של שוטר שקיימת היום בחוק במקרה של הפרה חוזרת.
<גבריאלה פיסמן: יש שתי סיטואציות של הפרה חוזרת שהתייחסנו אליהן: הראשונה מדברת על הפרה חוזרת בתקופת 30 הימים של צו ההרחקה; הסיטואציה השנייה היא איזושהי תקופת מבחן, פרק זמן של 180 ימים, שאם במסגרת פרק הזמן הזה יתקיימו הנסיבות שמפורטות לגבי צו ההרחקה הראשון, כלומר נסיבות של אלימות או התנהגויות אחרות של אדם שלא מציית לסדרן, אז ניתן יהיה להפעיל את ההרחקה המורחבת באותם תנאים שאנחנו מתייחסים אליהם, ובנינו כאן איזשהו מדרג; יש סעיף עונשין חדש שאנחנו מבקשים להוסיף אותו; וכן ביקשנו גם להוסיף ביחס לסמכות ההרחקה אפשרות מפורשת להתייחס להיותו של אדם שיכור או תחת השפעת סם מסוכן.
<גבריאלה פיסמן: אלה שלושת המרכיבים.
עמרם מצנע: יש משהו במסמך הזה שאת רוצה לתקן או לשנות או שזה ברור?
<גבריאלה פיסמן: לא, כרגע מבחינתנו זה הנוסח.
<מירב ישראלי: אני אקרא את הצעת החוק.
<מירב ישראלי: הדבר הראשון הוא הוספת סעיף 13א.
<מירב ישראלי: כפי שאמרה גב' פיסמן, סעיף 13 עוסק בסמכות הרחקה לקצין משטרה, והסעיף הזה בא להוסיף סמכויות.
<מירב ישראלי: בחוק איסור אלימות בספורט, התשס"ח-2008 (להלן – החוק העיקרי), אחרי סעיף 13 יבוא – "סמכות הרחקה לקצין משטרה בהפרה חוזרת 13א הורה קצין משטרה על הרחקה או הגבלה של אדם כאמור בסעיפים 13(ב) ו-(ג) והתקיים אחד מאלה: הפר האדם את הוראת קצין המשטרה או תנאיה במהלך 30 הימים; חלפה תקופה שאינה עולה על 180 ימים מיום שהורה קצין המשטרה על הרחקתו או הגבלתו והתקיימו הנסיבות המפורטות בסעיף 17(1);" 17(1) אומר:
<מירב ישראלי: אדם התנהג באופן אלים או תוך הפרת הסדר הציבורי באירוע ספורט או שקיים לגביו חשד סביר שעבר עבירה הקשורה לספורט או לא ציית להוראות שוטר או סדרן לאירועי ספורט.
<מירב ישראלי: אם כל אלה התקיימו: "רשאי שוטר להרחיקו מן המקום כאמור בסעיף 12 או סדרן לאירועי ספורט להוציאו לפי סעיף 11 ויחולו הוראות סעיף 13(א) ו-(ב) בשינויים האמורים: אם האדם הפר את צו ההרחקה או ההגבלה ותנאיהם או לא ציית להוראות שוטר או סדרן לאירועי ספורט – רשאי קצין משטרה להורות על הרחקתו או הגבלתו לתקופה נוספת שלא תעלה על 60 ימים.
<מירב ישראלי: אם האדם התנהג באופן אלים או תוך הפרת הסדר הציבורי באירוע ספורט, או שקיים לגביו חשד סביר שעבר עבירה הקשורה לספורט – רשאי קצין משטרה להורות על הרחקתו לתקופה נוספת שלא תעלה על 90 ימים.
<מירב ישראלי: " זה לגבי סמכות הרחקה בהפרה חוזרת.
<מירב ישראלי: אני ממשיכה לסעיף 2 – הוספת סעיף 16א.
<מירב ישראלי: כפי שאמרה גב' פיסמן, זה הוספה של עבירה נוספת:
<מירב ישראלי: אחרי סעיף 16 לחוק יבוא – "16א התוקף אדם במקום בו מתקיים אירוע ספורט דינו מאסר שלוש שנים".
<מירב ישראלי: "לעניין זה 'תקיפה' – כהגדרתה בסעיף 378 לחוק העונשין, התשל"ז-1977".
<מירב ישראלי: זה נכנס לתוך הרשימה של העבירות האחרות, כמו איסור התבטאות - - -
עמרם מצנע: דרך אגב, כדי להבין – "התוקף אדם במקום בו מתקיים אירוע ספורט" שונה מלתקוף אדם סתם ברחוב?
עמרם מצנע: יש כאן תיקון שאומר שהתוקף אדם במקום בו מתקיים אירוע ספורט דינו מאסר שלוש שנים.
עמרם מצנע: אם אני תוקף סתם אדם ברחוב?
<אביגל סון פלדמן: זה שנתיים.
<אביגל סון פלדמן: באנו לעשות איזושהי אדפטציה להצעת החוק המקורית שהציעה להכפיל את העונש על כל עבירה שקשורה איכשהו באיזשהו אירוע ספורט.
<אביגל סון פלדמן: מה שאנחנו אומרים פה זה להציע סוג של נסיבה מחמירה לעבירת התקיפה שתהיה ממוקמת בחוק הזה ולא בחוק העונשין.
<אביגל סון פלדמן: הרציונל בהצעה הזאת הוא שכן אפשר לראות איזושהי נסיבה מחמירה במקום שמתקיים בו אירוע ספורט, שיש משהו הרבה יותר מתלהם באוויר ומעשה שהוא אולי פחות ברחוב.
<אורי שפר: זה גם יכול להביא לעימות קבוצתי, זה לא רק בודד.
<אורי שפר: ברגע שבודד מתחיל אלימות במגרש ספורט, זה גורר את כל ההתלהמות היצריות.
עמרם מצנע: "המקום בו מתקיים אירוע ספורט" – זה מופיע בהגדרות?
<אביגל סון פלדמן: זה מונח שמוגדר בחוק, זה כולל גם א המגרש וגם את היציעים.
<מירב ישראלי: זה בסעיף 17 לחוק: זירת פעילות ספורט וכן האזור שבו נמצא הקהל באירוע ספורט או שמיועד לו, והכל במועד קיום אירוע הספורט או בתכוף לו.
<מירב ישראלי: זה גם עניין של מועד.
עמרם מצנע: "תכוף" זה יכול להיות לפני ואחרי.
עמרם מצנע: הבעיה עם כל החוקים האלה שאחר כך לא אוכפים אותם, אז הם לא שווים כלום.
יואל רזבוזוב: בתוך האצטדיון יש לך דרך לאכוף.
עמרם מצנע: עוד לא ראיתי שהכניסו מישהו לבית-סוהר בזמן האחרון.
עמרם מצנע: אז אנחנו מכפילים את העונש, אבל עוד לא קיימנו - - -
יואל רזבוזוב: זו המטרה של החוק.
יואל רזבוזוב: המטרה של החוק היא שבית המחוקקים יראה למערכת המשפט להתייחס לזה בחומרה.
יואל רזבוזוב: היום הם משחררים ואני מקווה שאחרי שהחוק יתקבל הם יתייחסו לזה יותר ברצינות.
<מירב ישראלי: אני עוברת לתיקון סעיף 17 לחוק: בסעיף 17 לחוק בפסקה (2) בסיפא יבוא – "התנהגותו של אדם בסעיף זה – לרבות היותו של אדם שיכור או תחת השפעת סם מסוכן או חומר מסכן כהגדרתו בחוק המאבק בתופעת השימוש בחומרים מסוכנים, התשע"ג-2013, וכן חשד להיותו של אדם תחת השפעה כאמור".
<מירב ישראלי: סעיף 17 עוסק בבקשה למתן צו הרחקה או הגבלה.
<מירב ישראלי: הרישא שלו אומרת:
<מירב ישראלי: לבקשת תובע רשאי בית –המשפט לתת לאדם צו הרחקה או הגבלה, כאמור בסעיף 18, אם ראה כי התקיים אחד מאלה.
<מירב ישראלי: .. (2) אומר: התנהגותו של אדם במהלך אירוע ספורט נותנת בסיס סביר לחשש כי הוא עלול להתנהג בעתיד באופן אלים או תוך הפרת הסדר הציבורי באירוע ספורט או להתבטא התבטאות גזענית.
<מירב ישראלי: בהצעה מוסיפים לזה גם את העניין של שכרות ופעולת השפעה של סמים.
<מירב ישראלי: אלה ההצעות של הממשלה שמחליפות את הסעיף הכללי - - -
עמרם מצנע: אבל הופכות להיות הצעה פרטית.
עמרם מצנע: בעצם שתי הצעות פרטיות.
יחיאל חיליק בר: בגדול זה אותו נוסח.
יחיאל חיליק בר: אנחנו מצמידים אותן, נכון?
<מירב ישראלי: אנחנו צריכים למזג את שתי ההצעות.
יחיאל חיליק בר: עושים את זה עכשיו?
<יהודית גידלי: זה יהיה נוסח מאוחד.
עמרם מצנע: מישהו מהנוכחים רוצה להעיר?
עמרם מצנע: אז אנחנו מצביעים על - - -
<מירב ישראלי: קודם צריך לקבל את ההחלטה על המיזוג.
רות קלדרון: אפשר להצביע אחד אחד?
<מירב ישראלי: בעיקרון אין טעם לפרסם שתי הצעות.
רות קלדרון: אבל זו אותה הצעה.
יחיאל חיליק בר: זה מה שהיא אומרת.
רות קלדרון: אז למה להצמיד אם הן אותו הדבר?
רות קלדרון: למה להצביע על שני חוקים שהם חוק אחד.
יחיאל חיליק בר: מצוין, אז נוריד את החוק של חבר הכנסת יואל רזבוזוב.
עמרם מצנע: לא מורידים, ממזגים.
רות קלדרון: מי שהיה קודם, יש לו "פ" קודם, נצביע עליו.
רות קלדרון: למה להעתיק חוק?
יחיאל חיליק בר: אז בבקשה, תורידי את החוק שלך.
רות קלדרון: עשית לי את זה השבוע.
יחיאל חיליק בר: מה את אומרת?
יחיאל חיליק בר: אלופי העתקת החוקים, אל תתחילי אפילו.
יחיאל חיליק בר: בכל שבוע אתם גונבים חוקים.
יחיאל חיליק בר: רות, אל תתחילי אפילו.
רות קלדרון: אני לא עשיתי דבר כזה מעולם.
רות קלדרון: זו פעם שנייה - - -
יחיאל חיליק בר: כל שבוע, תתביישו לכם.
יחיאל חיליק בר: את אומרת לי?
רות קלדרון: אתה מדבר איתי ברבים?
יחיאל חיליק בר: גנבתם לי 16 חוקים במושב הזה.
יחיאל חיליק בר: אני לא מאמין.
רות קלדרון: קודם כל, אל תצעק.
רות קלדרון: החוק הזה הוא - - -
יחיאל חיליק בר: אני לא מאמין שאת אומרת שגנבתי לך חוק.
יואל רזבוזוב: גונב מגנב פטור.
יחיאל חיליק בר: חצופה.
רות קלדרון: אני חצופה - - -
יחיאל חיליק בר: תירגעי, תירגעי, תירגעי.
יחיאל חיליק בר: איזו בושה.
יחיאל חיליק בר: אני גונב חוקים?
יחיאל חיליק בר: 16 חוקים גנבו לי יש עתיד בכנסת הזאת.
יחיאל חיליק בר: 16 חוקים.
יואל רזבוזוב: חיליק, תרגיע.
עמרם מצנע: חבר'ה, זו ועדת חינוך.
יחיאל חיליק בר: אני גונב לה חוקים?
יחיאל חיליק בר: 16 חוקים גנבו והעבירו או גנבו והפילו.
יואל רזבוזוב: חיליק, אתה מבין את ההתייחסות שלה.
יואל רזבוזוב: עזוב, בוא לא נפתח את זה.
יחיאל חיליק בר: לא, אני לא מבין.
יחיאל חיליק בר: מה זו ההאשמה הזאת שאני גונב חוקים?
יחיאל חיליק בר: החוקים שאני עבדתי עליהם מהבוקר עד הערב עם מומחים מיש עתיד לקחו והפילו לי בוועדת שרים והביאו אחרי שנייה את אותו חוק, והיא תשב פה ותגיד שאני גונב לה חוקים?
יחיאל חיליק בר: חוצפה.
יואל רזבוזוב: חיליק, אנחנו לא נפתח את זה, אבל החוק הזה מועתק מילה במילה.
יחיאל חיליק בר: מי שהגיש ראשון, עאלק.
רות קלדרון: לקחת את החוק שלי והצגת אותו עוד פעם.
יחיאל חיליק בר: אז תעיפי את החוק שלך מהשולחן.
יחיאל חיליק בר: זה חוק שאני וגילה גמליאל הגשנו.
יחיאל חיליק בר: אתם גנבתם אותו.
יואל רזבוזוב: חיליק, תגיד לי, אתה לא מתבייש?
יואל רזבוזוב: אתה העתקת מילה במילה - - -
יחיאל חיליק בר: אתה לא מתבייש, מה זה ההאשמה הזאת?
יואל רזבוזוב: זו הפוליטיקה הכי - - -
יחיאל חיליק בר: אני יושב חודשים ועובד על חוקים ולוקחים ומעתיקים לי אותם, והיא אומרת לי - - -
יואל רזבוזוב: איזה חודשים?
יואל רזבוזוב: עבדת על החוק - - -
יחיאל חיליק בר: אני לא מדבר על החוק הזה, אני מדבר על חוקים אחרים.
רות קלדרון: את החוק הזה אתה כתבת?
יחיאל חיליק בר: את החוק הזה אני כתבתי ביחד עם חברת הכנסת גמליאל.
רות קלדרון: אז במקרה זה יצא עם אותם מילים?
יואל רזבוזוב: לא כתבתם, צילמתם.
יואל רזבוזוב: אבל לא משנה - - -
יחיאל חיליק בר: לא, יש גבול.
יואל רזבוזוב: חיליק, אתה לטובת הספורט.
יחיאל חיליק בר: יש גבול.
יחיאל חיליק בר: ההתנהגות הזאת בדיוק הביאה אתכם למצב הפוליטי המחורבן שאתם נמצאים בו, ומגיע לכם.
רות קלדרון: זה שאתה צועק לא עושה אותך צודק.
יחיאל חיליק בר: ומגיע לכם, ומגיע לכם.
יחיאל חיליק בר: את בלחץ שלא תהיי בכנסת הבאה?
יחיאל חיליק בר: אני אגיש את החוק בשמך, אל תדאגי.
רות קלדרון: אני "ממש" בלחץ.
יואל רזבוזוב: חיליק, עזוב.
יחיאל חיליק בר: לא, אם אפשר להוציא אותי מדעתי על משהו זה שאנחנו גונבים חוקים ליש עתיד.
יחיאל חיליק בר: אלופי הגנבים.
רות קלדרון: לא דיברתי בכללי, דיברתי בפרטי.
רות קלדרון: לי, אתמול, גנבת חוק - - -
יחיאל חיליק בר: את קראת את החוק שלי?
רות קלדרון: גם היועצת המשפטית קראה אותו.
יחיאל חיליק בר: הוא כמו החוק שלך?
רות קלדרון: ב-99% כן.
יחיאל חיליק בר: הצגת חוק גרוע, אני הצגתי חוק טוב.
יחיאל חיליק בר: חוץ מזה, תרגישו איך זה כשגונבים לכם חוקים.
עמרם מצנע: חברי הכנסת בר וקלדרון, תודה רבה.
עמרם מצנע: הזכירו לי שדינה של אלימות בוועדת חינוך היא כפל קנס, וכאן אוכפים.
<מירב ישראלי: אני מזכירה שלפי סעיף 79(ג) צריך להצביע על המיזוג ואז להצביע על הנוסח.
עמרם מצנע: אני מעלה להצבעה את מיזוג שני החוקים הפרטיים.
עמרם מצנע: מי בעד למזג את שני החוקים הפרטיים?
עמרם מצנע: בעד – הרוב
עמרם מצנע: עבר.
עמרם מצנע: עכשיו נצביע על הנוסח כפי שהוקרא על ידי היועצת המשפטית של הוועדה.
עמרם מצנע: הצעת חוק איסור אלימות בספורט (תיקון - עבירה הקשורה לספורט - נסיבות מחמירות), התשע"ד-2014, אושרה לקריאה ראשונה.
עמרם מצנע: הצעת החוק עוברת למליאה לקריאה ראשונה.
עמרם מצנע: רבותי, אנחנו דנים ברוויזיה בנושא הצעת חוק צער בעלי חיים - -
מירי רגב: מה דנים ברוויזיה?
עמרם מצנע: - - (הגנה על בעלי-חיים) (תיקון – עבירת רשלנות ואחריות נושא משרה בתאגיד), התשע"ד-2013.
עמרם מצנע: בחשיבה נוספת עם משרד החקלאות, אני מציע כך: אנחנו נאמץ את הרוויזיה ונקבע שעה מאוחרת יותר, בשעות אחר הצהרים, כדי לדון באימוץ התזכיר הממשלתי בנושא.
עמרם מצנע: זה על דעת משרד החקלאות.
משולם נהרי: אני לא אוכל להיות, רק בשעות הערב.
דב חנין: בסדר, אז בכפוף.
דב חנין: אנחנו מסכימים לרוויזיה שלך.
עמרם מצנע: ברשותכם, חברי הכנסת, אנחנו מאשרים כרגע את הרוויזיה ואני רק מודיע לכם שאחרי הצהרים נמשיך בדיון על הסעיף.
אורי מקלב: אתה צריך להצביע על הרוויזיה.
עמרם מצנע: אני מעלה את זה להצבעה.
עמרם מצנע: <
עמרם מצנע: הרוויזיה התקבלה.
עמרם מצנע: אנחנו בנושא הצעת חוק פיקוח על בתי-ספר (תיקון מס' 8) (השעיית עובד חינוך או עובד שירות מעבודתו), התשע"ד–2014, והדיון הוא הכנה לקריאה שנייה ושלישית.
עמרם מצנע: היוזמת חברת הכנסת פנינה תמנו-שטה, קארין אלהרר, מיכל רוזין, אלעזר שטרן, עדי קול, שולי מועלם-רפאלי ואברהם מיכאלי.
עמרם מצנע: את רוצה לומר משהו, פנינה?
פנינה תמנו: ברצוני לומר רק שאני מודה לך שכינסת את הוועדה בימים טרופים אלה, אפשר להגדיר את זה ככה.
פנינה תמנו: אני חושבת שזאת הצעת חוק חשובה, ולכן ברצוני להעביר אותה כי אי-אפשר לדעת מה ילד יום.
פנינה תמנו: אז יש כאלה שיש להם ביטחון עצמי גבוה והם רואים את עצמם מעבירים את זה בכנסת הבאה.
פנינה תמנו: עם זאת, אני חושבת שהעניין יותר חשוב מהדמות שהציעה, ולכן אני חושבת שנסיים את המלאכה בקדנציה הזאת.
עמרם מצנע: האם מישהו רוצה להגיד משהו לפני ההקראה?
עמרם מצנע: הארות?
יעקב פרי: אפשר גם תוך כדי הקראה, אבל ההערות שנאמרו בדיון הקודם נותרו בעינן ולא פתרנו אותם.
<לירן שפיגל: אנחנו חושבים שיש דברים בחוק שלא בשלים, יש קשיים שאנחנו רוצים עדיין להציף בפני הוועדה.
<לירן שפיגל: אני גם רואה שהמשטרה לא פה.
<לירן שפיגל: לגבי נושא של שרתים, כרגע מבחינתנו אנחנו לא יכולים להעביר את החוק כפי שהוא לעניין שרתים.
<לירן שפיגל: לא נוכל לבצע את החוק במידה שהוא יעבור כפי שהוא, ואנחנו חוששים להעביר חוק שבסוף זה יהיה אות מתה או איזשהו מנגנון שיבואו אחר כך בתלונה למשרד החינוך שלא מבצע אותו.
<לירן שפיגל: אני חושב שזה לא נכון, לא מבחינת הכנסת וגם לא מבחינת משרד החינוך.
<לירן שפיגל: אם אנחנו כבר מעבירים חקיקה אנחנו מעדיפים חקיקה שאנחנו יכולים לבצע אותה.
<לירן שפיגל: היום אין לנו מנגנון בכלל לעניין שרתים.
<לירן שפיגל: לגבי עובדי הוראה נצטרך - - -
עמרם מצנע: מה זאת אומרת אין מנגנון לגבי שרתים?
עמרם מצנע: הלוא השרתים כפופים לשלטון המקומי.
<לירן שפיגל: לא, אדוני, אני לא מסתכל כרגע על השלטון המקומי.
<לירן שפיגל: השלטון המקומי זה עוד המקרה אולי יחסית קל כאן.
<מירב ישראלי: יש להם חוק.
<לירן שפיגל: יש להם חוק משלהם.
<לירן שפיגל: אני מדבר על כל אותן בעלויות מגני-ילדים ועד כיתה י"ב.
עמרם מצנע: זאת אומרת, במוכר שאיננו רשמי.
<לירן שפיגל: במוכר שאינו רשמי ובגנים פרטיים שהם אפילו לא מוכר שאינו רשמי.
<לירן שפיגל: כל גן עם 11 ילדים מקבל רישיון ומחזיק סייע או סייעת או משהו כזה.
<לירן שפיגל: אז לגבי עובדי הוראה עוד איכשהו - - -
עמרם מצנע: רגע, אבל אתם לא יכולים לשלול את הרישיון אם גן-הילדים או בית-הספר לא פועל.
<לירן שפיגל: זה נכון, אבל הרישוי הוא הליך מאוד מאוד מורכב.
<לירן שפיגל: אני בטוח שכבוד היושב-ראש נחשף אליו קצת מניסיונו הרב וגם פה בוועדה.
<לירן שפיגל: הוא תהליך מאוד מאוד מורכב שאישור העובדים הוא רק חלק ממנו, כאשר המשקל הגדול שניתן עד היום ניתן לעובדי הוראה, זה המשקל העיקרי.
עמרם מצנע: ברור, אבל אם אתה בא - - -
<לירן שפיגל: ולגבי עובדי הוראה, היום לפחות יש לי סמכות לפי חוק המרשם הפלילי לעיין במרשם גם בלי שאני צריך הסכמה של מאן דהו, ואני יכול לעיין במרשם, ואני יכול לראות גם עד תקופת המחיקה מה הסיפור עם אותו עובד.
<לירן שפיגל: לגבי עובדי שירות אני אפילו לא צריך לתת אישור, אני פסיבי בהליך הזה.
<לירן שפיגל: כלומר, אם נודע - - -
פנינה תמנו: אז יש לי שאלה, האם בתי-ספר לא יכולים כל שנה לבדוק מי העובדים שלהם?
<מירב ישראלי: אין להם סמכות.
<לירן שפיגל: אין להם סמכות.
<לירן שפיגל: הם לא יכולים לעיין במרשם הפלילי.
פנינה תמנו: אבל זה בדיוק מה שהחוק יכול גם להקנות.
פנינה תמנו: זה המנגנון שאתם תצטרכו אולי לפתח.
<לירן שפיגל: לא נוכל לתת לבתי-ספר סמכות לעיין במרשם הפלילי.
<לירן שפיגל: הסמכות במרשם הפלילי למי ניתן לעיין היא סמכות מאוד מוגבלת.